b"\n_START_ARTICLE_\nKikuyu\n_START_PARAGRAPH_\nKikuyu (ogs\xc3\xa5 K\xc4\xa9k\xc5\xa9y\xc5\xa9 eller G\xc4\xa9k\xc5\xa9y\xc5\xa9) er Kenyas st\xc3\xb8rste etniske gruppe. Deres sprog hedder ogs\xc3\xa5 kikuyu._NEWLINE_Der er omkring 7,4 millioner kikuyuer i Kenya, hvilket svarer til ca. 22\xc2\xa0% af landets befolkning. Mange kikuyuer er b\xc3\xb8nder og dyrker det frugtbare centrale h\xc3\xb8jland omkring hovedstaden Nairobi og Mount Kenya._NEWLINE_Kikuyufolket var ledende i Mau Mau-opr\xc3\xb8ret mod kolonialmagten i 1950'erne, og efter selvst\xc3\xa6ndigheden i 1963 har de domineret politiken i landet._NEWLINE_Folkegruppen er blandt andet kendt fra Karen Blixens erindringsbog Den afrikanske farm."